# விக்கிப்பீடியா:ஆலமரத்தடி/தொகுப்பு41

## சண்டை (battle) என்பதற்கான சொற்கள்

பல கட்டுரைகளின் தலைப்புகளில் சண்டை என்னும் சொல் ஆளப்படுகின்றது. battle என்பதற்குத் தமிழில் குறைந்தது 26 சொற்கள் உள்ளன. அவற்றில் ஒவ்வொன்றையும் விளக்கவும் முடியும். செருகளம், பொருகளம் (> போர்; பொருதல் என்றால் மோதுதல் சண்டையிடுதல்), அடுகளம் (அடுதல், அடல் என்றால் கொல்லுதல், அழித்தல்) என்னும் சொற்கள் போல் போருக்கு, *அங்கம், அடலை, அழுவம், ஆடல், ஆர்ப்பு, இகல், உறழ்வு, குறும்பு, சினவல், செயிர், செரு, ஞாட்பு, திறல், தெவ்வினை, தும்பை, நிகர், நிகர்ப்பு, படை, பாழி, புடை, போர், முரண், முனை, மொய், விறப்பு, வெவ்வினை* என 26 சொற்களாவது தேறும். இவையன்றி அமர், சமர் என்னும் சொற்களும் உண்டு. செருகளம், பொருகளம் அடுகளம் போல் அமர்க்களம் என்னும் சொல்லும் அறிந்ததே. சண்டை என்னும் சொல் போர் என்னும் பொருள் தரலாம் எனினும், சிறு கைகலப்புகளுக்கோ, தனிமனித பிணக்குகளுக்கோ பெரும்பாலும் பயன்படுகின்றது. போர் என்பது war என்பதற்கு மட்டும அல்ல. மோதுதலுக்கு, பொருதலுக்குப் பொதுவாகவும் பயன்படும் சொல். தமிழில் போர் என்பது battle, war ஆகிய இரண்டுக்குமான சொல். ஆங்கிலத்தில் shore, bank என்பனவற்றை *கடற்கரைக்கும் ஆற்றங்கரைக்கும்* முறையே பயன்படுத்துகிறார்கள், ஆனால் தமிழில் *கரை* என்பது இரண்டுக்கும் பொது. ஆங்கிலத்தில் இருக்கும் பகுப்புகள் தமிழிலும் இருக்க வேண்டும் என்பதல்ல, அதேபோல் தமிழில் உள்ள பகுப்பு ஆங்கிலத்திலும் இருக்க வேண்டும் என எதிர்பார்க்கலாகாது. மேலே உள்ள 26 சொற்களில் சிலவற்றை விளக்கி அதனைப் பயன்படுத்துவது தமிழில் கருத்து வளர்ச்சிக்குப் பயன்ன்படும் என்பது என் கருத்து.--செல்வா 16:38, 2 அக்டோபர் 2010 (UTC)  
: battle ஐ சண்டையென்று எழுதும் பழக்கம் தமிழகத்தில் கொஞ்ச காலமாகவே இருந்து வருகிறது (கல்கியின் சிவகாமியின் சபதத்தில் -1944ல் வெளிவந்தது - இதைக் கையாண்டுள்ளார்). இரண்டாம் உலக் போர் காலத்திலிருந்து தமிழில் war reporting செய்தவர்கள் இது வரை “சண்டை” என்றே பயன்படுத்தி வந்துள்ளார்கள். கண்டிப்பாக battle க்கும் war க்கும் வேறு வேறு சொற்கள் வேண்டும். இவ்வளவு சொற்கள் நம்மிடம் உள்ள போது ஒரே சொல்லை இரு இடங்களில் அதுவும் படிப்பவரைக் குழப்பக்கூடிய விதத்தில் உள்ளவற்றை பயன்படுத்துவது நல்ல மொழிபெயர்ப்பாகாது. சண்டை என்பது வேறு அர்த்தம் வருவது போல் உள்ளதென்றால் மாற்றலாம். ஆனால் போர் என்ற சொல்லை battle, war இரண்டுக்கும் பயன்படுத்தினால் ஒவ்வொரு முறையும் இது பெரிது, இது சிறிது என்று விளக்க வைத்து குழப்பம் விளையும்படி ஆக்கக்கூடாது. ஏற்கனவே இரண்டையும் பிரித்து வழங்கும் மரபு உள்ள போது, நாம் அதை ஒரே வார்த்தையாக்கக் கூடாது.--சோடாபாட்டில் 16:57, 2 அக்டோபர் 2010 (UTC)  
: ஏன் வெவேறு சொற்கள் வேண்டுமென்று சொல்கிறேன்றால், ராணுவ வரலாற்றில் இன்னும் பல இம்சைகள் உள்ளன - skirmish, probe/recon, raid, battle, campaign, war என்று பல அடுக்குளை எந்த நிகழ்வுகளுக்கு பயன்படுத்தலாம் என்று ஒரு மாதிரி தரப்படுத்தி விட்டார்கள். நாம் இவை அனைத்துக்கும் போர் என்னும் சொல்லை interchangeable ஆக பயன்படுத்தி வருகிறோம். நம்மிடம் ஏராளமாக சொற்கள் உள்ள போது, எதற்கு போரை விடாது பிடித்துக் கொண்டிருக்க வேண்டும்?  
:இன்னொரு சந்தேகம். யுத்தம் என்பது தமிழ் சொல்லா? அல்லது சமசுகிரத இரவலா? (யுத்/யோதா என்று இந்தியில் படித்த நினைவு).--சோடாபாட்டில் 17:36, 2 அக்டோபர் 2010 (UTC)  
Won the Battle but Lost the War . battle என்பதற்கு சமர் என்பதையும் war என்பதற்கு போர் என்பதையும் பயன்படுத்தலாம். யுத்தம் என்பது தமிழ் சொல் அல்ல. செல்வா எங்கு எந்த சொல்லை பயன்படுத்துவது தகும் என விரிவாக சொன்னால் நாம் பயன்படுத்த வசதியாக இருக்கும். --குறும்பன் 17:53, 2 அக்டோபர் 2010 (UTC)
::சண்டை என்னும் சொல் பொருந்தும் எனில் வைத்துக்கொள்வோம்.ஆனால் ஏனோ எனக்கு சிறுபிணக்குகள் போன்ற பொருளே தூக்கலாகத் தெரிகின்றது. 26 சொற்களில் சிலவற்றைப் பரிந்துரைக்கலாம். பயன்படுத்தப் பயன்படுத்தத்தான் பொருள் வலுவூன்றும். செற்றல், அடல், செருகளம், பொருதல், பொருகளம் என்பன போன்ற மேற்குறித்த சொற்கள் இலக்கியபற்பல இடங்களில் நன்கு பயன்படுத்தப்பட்டுள்ளன, ஆனால் ஆங்கிலத்தில் சொல்வழங்கும் பாங்குபோல் தமிழ்ச்சூழலில் (மிக அண்மைக்காலச் சூழலில்) இல்லாமல் இருப்பதால் நாம் பல வழிகளிலும் வளர்ச்சியை ஒதுக்குகிறோம். பெல்சியம் அடலை (Battle of Belgium)என்று எழுதலாம். உள்ளே அடலை என்பது படைகள் பொருதுதல் (மோதுதல்), அடல் = கொல் என்னும் குறிப்புகளைத் தக்கவாறு தரலாம். அடுகளம், பொருகளம், செருகளம் முதலான சொற்களையும் தக்க இடங்களில் பயன்படுத்தலாம். இவற்றை எண்ணிப்பார்க்கவே இடுகின்றேன். இயலும் இடங்களில் செயற்படுத்துவோம். (யுத்தம், சமர், சண்டை யாவுமே சமசுக்கிருதம்தான்) --செல்வா 18:02, 2 அக்டோபர் 2010 (UTC)
:::குறும்பன், எங்கு எந்தச்சொல்லைப் பயன்படுத்தலாம் என்று எழுதுக்கிறேன் (பரிந்துரைதான்). சோடாபாட்டில் சொன்ன skirmish, probe/recon, raid, battle, campaign, war போன்றவற்றுக்கும் நிறைய சொற்கள் உள்ளன. பொதுவாக சின்ன சண்டை முதல் பலவகையான பெரும்போர்கள் வரை பலவற்றுக்கும் சொற்கள் உள்ளன. சிறுசண்டைகளை அடிதடி, அடிபிடி, மடிபிடி, கோளாறு (= Quarrel, tumult, scuffle), சள்ளுபுள்ளு (Quarrel) என்பர். சிறு சண்டைகளுக்கு சிலுகு, சிலுகிடுதல் என்பர். இதற்கான பிறசொற்கள் , புரளி (Quarrel, wrangle, broil), பூசல். ஒரு நாட்டின் மீது அல்லது ஒரு பகுதியின் மீது *படையெடுத்தல்* (invade) என்பது அந்நாட்டை அல்லது அப்பகுதியைப் பிடிப்பதற்காகச் செல்வது. இதே படையெடுத்தல் என்பதை *தளமெடுத்தல்* (ivade) என்றும் கூறுவர். மேலே சொன்ன 26 சொற்களையும் எங்குப் பயன்படுத்தலாம் என்று பின்னர் எழுதுகிறேன்.--செல்வா 00:58, 4 அக்டோபர் 2010 (UTC)